CELEX: 32020D0659
Language: hr
Date: 2020-05-15 00:00:00
Title: Provedbena odluka Komisije (EU) 2020/659 оd 15. svibnja 2020. o usklađenoj normi za tehničku dokumentaciju koja je potrebna za ocjenjivanje materijala, komponenti i električne i elektroničke opreme izrađenoj radi potpore Direktivi 2011/65/EU Europskog parlamenta i Vijeća

18.5.2020   
               
               
                  HR
               
               
                  Službeni list Europske unije
               
               
                  L 155/12
               
            
         PROVEDBENA ODLUKA KOMISIJE (EU) 2020/659
         оd 15. svibnja 2020.
         o usklađenoj normi za tehničku dokumentaciju koja je potrebna za ocjenjivanje materijala, komponenti i električne i elektroničke opreme izrađenoj radi potpore Direktivi 2011/65/EU Europskog parlamenta i Vijeća
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1025/2012 Europskog parlamenta i Vijeća od 25. listopada 2012. o europskoj normizaciji, o izmjeni direktiva Vijeća 89/686/EEZ i 93/15/EEZ i direktiva 94/9/EZ, 94/25/EZ, 95/16/EZ, 97/23/EZ, 98/34/EZ, 2004/22/EZ, 2007/23/EZ, 2009/23/EZ i 2009/105/EZ Europskog parlamenta i Vijeća te o stavljanju izvan snage Odluke Vijeća 87/95/EEZ i Odluke br. 1673/2006/EZ Europskog parlamenta i Vijeća (1), a posebno njezin članak 10. stavak 6.,
         budući da:
         
                     (1)
                  
                  
                     U skladu s člankom 16. stavkom 2. Direktive 2011/65/EU Europskog parlamenta i Vijeća (2) materijali, komponente i električna i elektronička oprema na kojima su provedena ispitivanja i mjerenja za dokazivanje usklađenosti s člankom 4. te direktive, ili koji su ocijenjeni u skladu s usklađenim normama na koje se upućuje u Službenom listu Europske unije, smatraju se usklađenima sa zahtjevima te direktive koji su obuhvaćeni tim normama.
                  
               
                     (2)
                  
                  
                     Zahtjevom za normizaciju M/499 od 21. listopada 2011. Komisija je od Europskog odbora za normizaciju (CEN) Europskog odbora za elektrotehničku normizaciju (Cenelec) i Europskog instituta za telekomunikacijske norme (ETSI) zatražila reviziju postojećih usklađenih normi i, prema potrebi, pripremu novih normi koje se odnose na tehničku dokumentaciju koja je potrebna za ocjenjivanje sukladnosti materijala, komponenti i električne i elektroničke opreme sa zahtjevima Direktive 2011/65/EU.
                  
               
                     (3)
                  
                  
                     Na temelju zahtjeva M/499 od 21. listopada 2011. Cenelec je revidirao postojeću usklađenu normu EN 50581:2012, a rezultat je donošenje norme EN IEC 63000:2018 u kojoj se utvrđuju specifikacije za tehničku dokumentaciju koja je potrebna za ocjenjivanje materijala, komponenti i električne i elektroničke opreme s obzirom na ograničenje uporabe određenih opasnih tvari. Ta nova norma, EN IEC 63000:2018, temelji se na postojećoj međunarodnoj normi IEC 63000:2016, koja se pak temelji na usklađenoj normi EN 50581:2012.
                  
               
                     (4)
                  
                  
                     Komisija je zajedno s Cenelecom ocijenila ispunjava li norma EN IEC 63000:2018 koju je sastavio CEN zahtjev M/499 od 21. listopada 2011.
                  
               
                     (5)
                  
                  
                     Norma EN IEC 63000:2018, koju je sastavio Cenelec, ispunjava zahtjeve koji se njome trebaju obuhvatiti i koji su utvrđeni u Direktivi 2011/65/EU. Stoga je primjereno upućivanje na tu normu objaviti u Službenom listu Europske unije.
                  
               
                     (6)
                  
                  
                     Budući da nova norma EN IEC 63000:2018 zamjenjuje normu EN 50581:2012, potrebno je povući upućivanje na normu EN 50581:2012 iz Službenog lista Europske unije (3)
                        . Kako bi se proizvođačima osiguralo dovoljno vremena da prilagode svoje proizvode novoj normi, potrebno je odgoditi povlačenje upućivanja na usklađenu normu EN 50581:2012.
                  
               
                     (7)
                  
                  
                     Sukladnost s usklađenom normom stvara pretpostavku sukladnosti s odgovarajućim osnovnim zahtjevima iz zakonodavstva Unije o usklađivanju od datuma objave upućivanja na tu normu u Službenom listu Europske unije. Ova bi Odluka stoga trebala stupiti na snagu na dan objave,
                  
               DONIJELA JE OVU ODLUKU:
         
            Članak 1.
            Upućivanje na usklađenu normu za tehničku dokumentaciju koja je potrebna za ocjenjivanje materijala, komponenti i električne i elektroničke opreme izrađenu za potrebe Direktive 2011/65/EU Europskog parlamenta i Vijeća, kako je navedeno u Prilogu I. ovoj Odluci, objavljuje se u Službenom listu Europske unije.
         
         
            Članak 2.
            Upućivanje na usklađenu normu za tehničku dokumentaciju koja je potrebna za ocjenjivanje materijala, komponenti i električne i elektroničke opreme izrađenu za potrebe Direktive 2011/65/EU Europskog parlamenta i Vijeća, kako je navedeno u Prilogu II. ovoj Odluci, povlači se iz Službenog lista Europske unije od datuma koji je utvrđen u tom Prilogu.
         
         
            Članak 3.
            Ova Odluka stupa na snagu na dan objave u Službenom listu Europske unije.
         
         
            Sastavljeno u Bruxellesu 15. svibnja 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 316, 14.11.2012., str. 12.
         
         
            (2)  Direktiva 2011/65/EU Europskog parlamenta i Vijeća od 8. lipnja 2011. o ograničenju uporabe određenih opasnih tvari u električnoj i elektroničkoj opremi (SL L 174, 1.7.2011., str. 88.).
         
            (3)  SL C 363, 23.11.2012., str. 6.
         
      
      
         
            PRILOG I.
            
                        Br.
                     
                     
                        Upućivanje na normu
                     
                  
                        1.
                     
                     
                        EN IEC 63000:2018
                        Tehnička dokumentacija za procjenu električnih i elektroničkih proizvoda s obzirom na ograničenje opasnih supstanci (IEC 63000:2016)
                     
                  
      
      
         
            PRILOG II.
            
                        Br.
                     
                     
                        Upućivanje na normu
                     
                     
                        Datum povlačenja
                     
                  
                        1.
                     
                     
                        EN 50581:2012
                        Tehnička dokumentacija za ocjenjivanje električnih i elektroničkih proizvoda s obzirom na ograničenja opasnih tvari
                     
                     
                        18. studenog 2021.